Hvad er omdrejningspunktet for budgetstriden i EU?

EU's stats- og regeringschefer skal blive enige om, hvor stor EU's flerårige finansielle ramme skal være. Det er den overordnede budgetramme, der bestemmer, hvor mange penge EU har at gøre godt med over syv år.

EU kører efter årsbudgetter, der ligesom den danske finanslov bliver forhandlet på plads år efter år. Men den flerårige finansielle ramme sætter de øvre grænser for, hvor store de budgetter må være i perioden, og hvor mange penge der kan bruges på eksempelvis landbrug, klima, forskning og uddannelse.

Budgetrammen bestemmer også, hvor pengene skal komme fra. Det gælder både medlemslandenes bidrag og EU's andre indtægtskilder, såsom en ny plastafgift.

Her kan du læse mere om budgetrammen og kampen om den.